อภิชาติ ชูสกุล

อภิชาติ ชูสกุล (พ.ศ. 2499 - 6 กันยายน พ.ศ. 2553) มีชื่อเล่นว่า หมึก เป็นนักแสดงชาวไทยที่มีชื่อเสียงมาจากการรับบท หมู่เชียร อดีตตำรวจรถถังผู้เป็นลูกพี่ของแดง ไบเล่ และเพื่อน ๆ จากภาพยนตร์เรื่อง 2499 อันธพาลครองเมือง ใน พ.ศ. 2540
ซึ่งบทบาทการแสดงในเรื่องนี้ของอภิชาติ เป็นที่กล่าวขานอย่างมากว่า แสดงได้ดี เป็นที่น่าจดจำ สมบทบาทนักเลงจริง ๆ ทั้ง ๆ ที่เป็นเพียงตัวประกอบ แต่สามารถแย่งความเด่นของตัวละครอื่นที่เข้าฉากด้วยกันได้  เช่นเดียวกับนักแสดงประกอบชายอีกคน คือ  สมชาย ศักดิกุล
หลังจากนั้น ก็ได้รับบทเป็นตัวประกอบและตัวร้ายในละครโทรทัศน์และภาพยนตร์เรื่องต่าง ๆ เช่น "เต่า" บรรณาธิการหนังสือพิมพ์ siam observer ในปมไหม ทางไอทีวี, "ดาบเหล็ก" ในละครชุด น้องใหม่ร้ายบริสุทธิ์ ทางช่อง 3, "พระยาพลเทพ" ตัวร้ายใน นิราศสองภพ และ "พระเชียงเงิน" ใน ตากสินมหาราช ทางช่องเดียวกัน 
ในส่วนของภาพยนตร์ก็ได้แก่ ชัตเตอร์ กดติดวิญญาณ ใน พ.ศ. 2547, แค่เพื่อนค่ะพ่อ, โหน่ง เท่ง นักเลงภูเขาทอง ใน พ.ศ. 2549 และคนหิ้วหัว ใน พ.ศ. 2550 เป็นต้น นอกจากนั้นยังเคยร่วมแสดงในภาพยนตร์ต่างประเทศ เรื่อง The Beach ในปี พ.ศ. 2543 ในบทมาเฟียเจ้าของเกาะและไร่กัญชา  และ Rescue Dawn ภาพยนตร์สัญชาติเยอรมัน ใน พ.ศ. 2548 ในบท พิสิษฐ์ อินทรทัต
งานเบื้องหลัง อภิชาติเคยเป็นผู้ช่วยผู้กำกับภาพยนตร์ต่างประเทศ เช่น Return To Paradise (ค.ศ. 1998)  Aces go places V (ค.ศ. 1989) และนอกจากนี้ยังเป็นผู้ช่วยผู้กำกับภาพยนตร์ไทยเรื่อง สุริโยไท ใน พ.ศ. 2544 ด้วย
ชีวิตส่วนตัว อภิชาติ เป็นชาวอำเภอหนองแค จังหวัดสระบุรี จบการศึกษาจากโรงเรียนอัสสัมชัญบางรัก  ปริญญาตรีจากคณะนิเทศศาสตร์ จุฬาลงกรณ์มหาวิทยาลัย เข้าสู่วงการบันเทิงด้วยการอ่านสปอตโฆษณาและเป็นผู้ช่วยผู้กำกับภาพยนตร์ สมรสกับ นางชไมพร กัลยาณมิตร ภรรยาที่อยู่กินกันมานานกว่า 30 ปี โดยไม่มีบุตร  โดยความชอบส่วนตัวเป็นคนที่รักสุนัขมาก ได้เลี้ยงสุนัขไว้ทั้งหมด 3 ตัว
อภิชาติเสียชีวิตเมื่อวันที่ 6 กันยายน พ.ศ. 2553 ด้วยโรคมะเร็งตับ  โดยตรวจพบเมื่อเดือนกุมภาพันธ์ปีเดียวกัน แต่เจ้าตัวปฏิเสธที่เข้ารับการรักษาด้วยวิธีการฉายแสง โดยมีผลงานเรื่องสุดท้ายเป็นภาพยนตร์อิสระเรื่อง สติ สืบ ศพ

**ผลงานแสดงภาพยนตร์**
 2499 อันธพาลครองเมือง (2540) รับบท หมู่เชียร- นรกเวียตนาม (2540)- กล่อง (2541)- 303 กลัว กล้า อาฆาต (2541)- แตก 4 รัก โลภ โกรธ เลว (2542) รับบท เฮียแหลม- อั้งยี่ ลูกผู้ชายพันธุ์มังกร (2543) รับบท ซานจู๊- เดอะบิช (2543) รับบท คนดูแลไร่กัญชาอยู่บนเกาะ- ตาย (2544) รับบท พนักงานตรวจเช็คกระเป๋า- ผีหัวขาด​ (2545) รับบท เสือเม่น- ล่องถิ่นเลือด (2545) รับบท มิงชู- ข้ามขอบฟ้าตามหารัก (2546) รับบท พ่อของเด็ก- ชัตเตอร์ กดติดวิญญาณ (2547) รับบท บก สนพ- โหน่ง เท่ง นักเลงภูเขาทอง (2549) รับบท หลวงสมัย- แค่เพื่อนค่ะพ่อ (2549) รับบท พ่อของฟาง- โกยเถอะเกย์ (2550)- คนหิ้วหัว (2550) รับบท รงค์- เมมโมรี่ รักหลอน (2551) (รับเชิญ)- เฟรนด์ชิพ เธอกับฉัน (2551) รับบท เมษา (พ่อสิงหา) (รับเชิญ)- ท้าชน (2552)- ขุมทรัพย์ทะเลเดือด (2552)- สติ สืบ ศพ หรือ ศพไม่เงียบ (2553) รับบท สารวัตรสมชาย- ปมฆ่า ข้ามโลก (2554)

**ผลงานกำกับภาพยนตร์**
 สุริโยไท (2544)

**ผลงานแสดงละครโทรทัศน์**
 มือปืน (2542) รับบท จ่าอุดม- เจ้ากรรมนายเวร (2543)- คินตามณี ที่นี่มีรัก (2544) รับบท อับดุล (พ่อของบาหาหุดิน)- ทองพูน โคกโพ ราษฎรเต็มขั้น (2544) รับบท เสี่ยสาคร- เทวดาเดินดิน (2544) รับบท หมวดลือ- อาจารย์โกย (2544) รับบท กำนันหมึก- ปมไหม (2544)- นางมาร (2545)- นิราศสองภพ (2545)- พระจันทร์แดง (2545)- สายน้ำลูกผู้ชาย (2546) รับบท อาจารย์ทะนงศักดิ์ (พ่อของมีนและอาจารย์ประจำสโมสรว่ายน้ำในมหาวิทยาลัย)- ทีเด็ด ครูพันธุ์ใหม่จิตพิสัยเดือด (2546) รับบท ผอ. โอฬาร- ครูไหวใจร้าย (2547) รับบท ครูแสวง- มังกรเดียวดาย (2547) รับบท โป๊ยตี๋- ตากสินมหาราช (2550) รับบท พระเชียงเงิน- มงกุฎแสงจันทร์ (2552)

**อ้างอิง**
  Rescue Dawn แหกค่ายขังตัวตน

**แหล่งข้อมูลอื่น**
 id=2034456-  ประวัติจากfix-attempted=yes  hollywood.com
หมวดหมู่:นักแสดงชายชาวไทย
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากอำเภอหนองแค
หมวดหมู่:เสียชีวิตจากมะเร็งตับ